ddrg/super_eurlex huggingface dataset:
Rådets afgørelse

af 3. november 1998

om indgåelse af en bilateral aftale mellem Fællesskabet og Republikken Cypern om Cyperns deltagelse i et fællesskabsprogram inden for rammerne af Fællesskabets audiovisuelle politik

(2000/295/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 127, stk. 4, og artikel 130, stk. 3, sammenholdt med artikel 228, stk. 3, første afsnit,

under henvisning til forslag fra Kommissionen(1),

under henvisning til udtalelse fra Europa-Parlamentet(2), og

ud fra følgende betragtninger:

(1) Med Associeringsrådet EU-Cyperns resolution af 12. juni 1995 er der fastlagt en række elementer i den forud for tiltrædelsen vedtagne strategi, hvori indgår Cyperns deltagelse i fællesskabsprogrammer.

(2) Ved afgørelse 95/563/EF(3) og afgørelse 95/564/EF(4) iværksatte Fællesskabet et program til fremme af udvikling og distribution af europæiske audiovisuelle produktioner og et uddannelsesprogram for branchefolk inden for den europæiske audiovisuelle programindustri (i det følgende benævnes de to afgørelser tilsammen "Media II-programmet").

(3) I de ovennævnte afgørelser er det i henholdsvis artikel 6 og artikel 5 fastsat, at Media II-programmet skal være åbent for Republikken Cyperns deltagelse.

(4) Et vellykket samarbejde inden for dette område indebærer, at de kontraherende parter forpligter sig til at gøre en yderligere indsats for at fremme den europæiske dimension inden for den audiovisuelle sektor.

(5) Cypern har ratificeret Europarådets konvention om grænseoverskridende fjernsyn, hvilket udgør et vigtigt skridt i processen hen imod en lovgivningsmæssig harmonisering.

(6) Kommissionen har på Fællesskabets vegne ført forhandlinger om aftalen mellem Det Europæiske Fællesskab og Republikken Cypern om etablering af et samarbejde på det audiovisuelle område, herunder deltagelse i Media II-programmet, der skal gøre det muligt for Republikken Cypern at deltage i Media II-programmet.

(7) Aftalen bør godkendes -

TRUFFET FØLGENDE AFGØRELSE:

Artikel 1

Aftalen mellem Det Europæiske Fællesskab og Republikken Cypern om etablering af et samarbejde på det audiovisuelle område, herunder deltagelse i Media II-programmet, godkendes herved på Fællesskabets vegne.

Teksten til aftalen er knyttet til denne afgørelse.

Artikel 2

Kommissionen repræsenterer Fællesskabet i den blandede komité, som er omhandlet i aftalens artikel 6.

Artikel 3

Formanden for Rådet giver på Fællesskabets vegne den notifikation, som er fastlagt i aftalens artikel 14.

Artikel 4

Denne afgørelse offentliggøres i De Europæiske Fællesskabers Tidende.

Udfærdiget i Bruxelles, den 3. november 1998.

På Rådets vegne

B. Prammer

Formand

(1) EFT C 162 af 28.5.1998, s. 5.

(2) EFT C 313 af 12.10.1998, s. 28.

(3) EFT L 321 af 30.12.1995, s. 25.

(4) EFT L 321 af 30.12.1995, s. 33.
Kommissionens beslutning

af 18. april 2000

om ophævelse af beskyttelsesforanstaltningerne over for dioxinforurening af visse svine- og fjerkræprodukter til konsum eller foderbrug

(meddelt under nummer K(2000) 1034)

(EØS-relevant tekst)

(2000/301/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked(1), senest ændret ved direktiv 92/118/EØF(2), særlig artikel 9, stk. 4,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked(3), senest ændret ved direktiv 92/118/EØF, særlig artikel 10, stk. 4, og

ud fra følgende betragtninger:

(1) Restriktionerne i Kommissionens beslutning 1999/788/EF af 3. december 1999 om beskyttelsesforanstaltninger over for dioxinforurening af visse svine- og fjerkræprodukter til konsum eller foderbrug(4), ændret ved beslutning 2000/150/EF(5), gælder ikke for produkter, der ifølge analyseresultaterne er dioxinfri, eller som er fremstillet af dyr, der er slagtet efter den 20. september 1999.

(2) De belgiske myndigheder har underrettet Kommissionen om, at identifikationen og undersøgelsen af alle lagrene af produkter fremstillet af svin og fjerkræ, der blev slagtet inden den 20. september 1999, er blevet afsluttet. Der er indført restriktioner for alle produkter, som ved denne undersøgelse viste sig at være forurenet, og de er under destruktion.

(3) På baggrund af ovenstående bør beskyttelsesforanstaltningerne over for svinekød, fjerkrækød og heraf fremstillede produkter ophæves. Beslutning 1999/788/EF bør derfor ophæves.

(4) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Beslutning 1999/788/EF ophæves.

Artikel 2

Denne beslutning er rettet til medlemsstaterne.

Udfærdiget i Bruxelles, den 18. april 2000.

På Kommissionens vegne

David Byrne

Medlem af Kommissionen

(1) EFT L 395 af 30.12.1989, s. 13.

(2) EFT L 62 af 15.3.1993, s. 49.

(3) EFT L 224 af 18.8.1990, s. 29.

(4) EFT L 310 af 4.12.1999, s. 62.

(5) EFT L 50 af 23.2.2000, s. 25.
Kommissionens beslutning

af 6. april 2000

om EF's indkøb af bluetonguevaccine til et beredskabslager

(meddelt under nummer K(2000) 936)

(2000/292/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet(1), senest ændret ved forordning (EF) nr. 1258/1999(2), særlig artikel 6 og 8, og

ud fra følgende betragtninger:

(1) Bluetongue er en virussygdom hos drøvtyggere, der overføres af leddyr, og som kan give husdyrproduktionen alvorlige økonomiske tab.

(2) I 1998 og 1999 blev der konstateret udbrud af bluetongue i Grækenland.

(3) I 1999 blev der konstateret udbrud af bluetongue i Bulgarien og Tyrkiet.

(4) I 2000 er der konstateret udbrud af bluetongue i Tunesien.

(5) Der er identificeret en række serotyper af bluetonguevirus.

(6) De serotyper, som Bulgarien, Grækenland, Tunesien og Tyrkiet indberettede i 1998 og 1999, var 2, 4 og 9.

(7) Blandt de laboratorier, der af Det Internationale Kontor for Epizootier (OIE) er anerkendt som referencelaboratorier for bluetongue, er der bl.a. et laboratorium i Pirbright i Det Forenede Kongerige og et i Ondersteport i Sydafrika.

(8) Vaccinering kan være et vigtigt hjælpemiddel til at undgå spredning af bluetongue.

(9) Der fremstilles ingen bluetonguevaccine i medicinalindustrien i medlemsstaterne.

(10) For at kunne beskytte modtagelige husdyr bør EF ligge inde med et vist lager af bluetonguevaccine til nødvaccination.

(11) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

1. EF træffer de fornødne foranstaltninger til indkøb af 500000 doser bluetonguevaccine til nødvaccination.

2. De foranstaltninger, der er omhandlet i stk. 1, omfatter:

- Høring af OIE-anerkendte referencelaboratorier for bluetongue om udbredelsen af bluetonguevirustyper i områder, som anses for at udgøre en særlig risiko for den modtagelige husdyrbestand i EF.

- Indkøb af vaccine, der yder beskyttelse mod den eller de virustyper, der udgør den største fare for de husdyr, der holdes i medlemsstaterne.

- Oplagring af vaccine på en sådan måde, at den hurtigst muligt kan sendes til et eventuelt vaccinationsområde.

Artikel 2

Maksimumsudgifterne til de foranstaltninger, der er omhandlet i stk. 1, fastsættes til 70000 EUR.

Artikel 3

1. For at nå målene i artikel 1 og 2 indgår Kommissionen hurtigst muligt de fornødne kontrakter.

2. Generaldirektøren for Generaldirektoratet for Sundhed og Forbrugerbeskyttelse bemyndiges til at underskrive kontrakterne på Kommissionens vegne.

Artikel 4

Denne beslutning er rettet til medlemsstaterne.

Udfærdiget i Bruxelles, den 6. april 2000.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 19.

(2) EFT L 160 af 26.6.1999, s. 103.
Kommissionens beslutning

af 18. april 2000

om ændring af beslutning 2000/86/EF om særlige betingelser for import af fiskerivarer med oprindelse i Kina

(meddelt under nummer K(2000) 831)

(EØS-relevant tekst)

(2000/300/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/493/EØF af 22. juli 1991 om sundhedsmæssige betingelser for produktion og afsætning af fiskerivarer(1), senest ændret ved direktiv 97/79/EF(2), særlig artikel 11, og

ud fra følgende betragtninger:

(1) Ifølge Kommissionens beslutning 2000/86/EF(3) er "State Administration for Entry/Exit Inspection and Quarantine (CIQ SA)" den kompetente kinesiske myndighed, der kontrollerer og certificerer, at fiskeri- og akvakulturprodukter er i overensstemmelse med kravene i direktiv 91/493/EØF.

(2) Før beslutning 2000/86/EF trådte i kraft, godkendtes import af fiskerivarer fra Kina principielt på de betingelser, der er fastsat i Kommissionens beslutning 97/296/EF(4), senest ændret ved beslutning 2000/170/EF(5), fra virksomheder, der var godkendt af hver enkelt medlemsstat.

(3) For at lette overgangen til den ordning, der fastsættes ved beslutning 2000/86/EF, og for at undgå afbrydelse af handelen bør der indrømmes en begrænset overgangsperiode for importen af fiskerivarer, der er certificeret af de kompetente kinesiske myndigheder senest den 2. februar 2000, og som ankommer til Fællesskabet senest den 1. marts 2000.

(4) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I beslutning 2000/86/EF indsættes som artikel 4a:

"Artikel 4a

Medlemsstaterne kan godkende import af fiskerivarer med oprindelse i Kina, som kommer fra virksomheder, der ikke er opført i bilag B, på følgende betingelser:

1) virksomhederne var godkendt af importmedlemsstaten den 22. december 1999

2) de kompetente kinesiske myndigheder havde udstedt sundhedscertifikatet senest den 2. februar 2000, og

3) fiskerivarerne blev fremlagt for Fællesskabets grænsekontrol senest den 1. marts 2000 og markedsføres kun på importmedlemsstaternes område eller i andre medlemsstater, der har godkendt oprindelsesvirksomheden."

Artikel 2

Denne beslutning er rettet til medlemsstaterne.

Udfærdiget i Bruxelles, den 18. april 2000.

På Kommissionens vegne

David Byrne

Medlem af Kommissionen

(1) EFT L 268 af 24.9.1991, s. 15.

(2) EFT L 24 af 30.1.1998, s. 31.

(3) EFT L 26 af 2.2.2000, s. 26.

(4) EFT L 122 af 14.5.1997, s. 21.

(5) EFT L 55 af 29.2.2000, s. 68.
Rådets afgørelse

af 17. april 2000

om beskikkelse af et belgisk medlem af og to belgiske suppleanter til Regionsudvalget

(2000/309/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 263,

under henvisning til Rådets afgørelse af 26. januar 1998(1) om beskikkelse af medlemmerne af og suppleanterne til Regionsudvalget,

i betragtning af, at der er blevet en plads ledig som medlem af Regionsudvalget, efter at Charles Picque er trådt tilbage som medlem, og to pladser ledige som suppleanter til Regionsudvalget, efter at Hervé Hasquin og Rufin Grijp er trådt tilbage som suppleanter, hvilket Rådet blev underrettet om den 3. november og den 15. december 1999,

under henvisning til indstillingen fra den belgiske regering -

TRUFFET FØLGENDE AFGØRELSE:

Eneste artikel

1. François Roelants du Vivier beskikkes som medlem af Regionsudvalget som efterfølger for Charles Picque for den resterende del af mandatperioden, dvs. indtil den 25. januar 2002.

2. Eric Tomas og Annemie Neyts-Uyttebroeck beskikkes som suppleanter til Regionsudvalget som efterfølgere for Hervé Hasquin og Rufin Grijp for den resterende del af mandatperioden, dvs. indtil den 25. januar 2002.

Udfærdiget i Luxembourg, den 17. april 2000.

På Rådets vegne

L. Capoulas Santos

Formand

(1) EFT L 28 af 4.2.1998, s. 19.
Kommissionens beslutning

af 30. marts 2000

om ændring af beslutning 98/123/EF om godkendelse af det flerårige udviklingsprogram for Italiens fiskerflåde for perioden 1. januar 1997 til 31. december 2001

(meddelt under nummer K(2000) 802)

(Kun den italienske udgave er autentisk)

(2000/279/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2792/1999 af 17. december 1999 om de nærmere regler og betingelser for Fællesskabets strukturforanstaltninger for fiskeriet(1), særlig artikel 5, stk. 3, og

ud fra følgende betragtninger:

(1) Ved Rådets beslutning 97/413/EF(2) fastsattes målene og de detaljerede regler for en omstrukturering af Fællesskabets fiskerisektor i perioden 1. januar 1997 til 31. december 2001 med henblik på at opnå en bæredygtig ligevægt mellem ressourcerne og udnyttelsen heraf.

(2) De mål, der blev fastsat ved Kommissionens beslutning 98/123/EF(3), blev fastlagt på grundlag af de oplysninger, der forelå på daværende tidspunkt.

(3) Ifølge en fodnote til oversigten over mål i beslutning 98/123/EF skulle der nedsættes en arbejdsgruppe af Kommissionen og de italienske myndigheder for at føre dataene for den italienske flåde siden 1992 ajour.

(4) På baggrund af denne arbejdsgruppes konklusioner bør målene for Italiens fiskerflåde revideres.

(5) De i denne beslutning fastsatte foranstaltninger er i overensstemmelse med udtalelse fra Forvaltningskomitéen for Fiskeri og Akvakultur -

VEDTAGET FØLGENDE BESLUTNING:

Artikel 1

Bilaget til beslutning 98/123/EF affattes som angivet i oversigten over mål for det flerårige udviklingsprogram for Italiens fiskerflåde, i bilaget til denne beslutning.

Artikel 2

Denne beslutning er rettet til Den Italienske Republik.

Udfærdiget i Bruxelles, den 30. marts 2000.

På Kommissionens vegne

Franz Fischler

Medlem af Kommissionen

(1) EFT L 337 af 30.12.1999, s. 10.

(2) EFT L 175 af 30.7.1997, s. 27.

(3) EFT L 39 af 12.2.1998, s. 27.

BILAG

">TABELPOSITION>"
Kommissionens beslutning

af 31. marts 2000

om godkendelse af den plan, Tyskland har forelagt for udryddelse af klassisk svinepest hos vildsvin i Sachsen-Anhalt

(meddelt under nummer K(2000) 911)

(Kun den tyske udgave er autentisk)

(EØS-relevant tekst)

(2000/281/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 80/217/EØF af 22. januar 1980 om fællesskabsforanstaltninger til kontrol med klassisk svinepest(1), senest ændret ved akten vedrørende Østrigs, Finlands og Sveriges tiltrædelse, særlig artikel 6a, stk. 4, og

ud fra følgende betragtninger:

(1) Der er forekommet klassisk svinepest i vildsvinepopulationen i et område i Sachsen-Anhalt i Tyskland.

(2) De tyske myndigheder har forelagt en plan for udryddelse af klassisk svinepest hos vildsvin, som dækker de pågældende områder i Sachsen-Anhalt.

(3) Den forelagte plan er blevet gennemgået og fundet i overensstemmelse med direktiv 80/217/EØF.

(4) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Den plan, som Tyskland har forelagt for udryddelse af klassisk svinepest hos vildsvin i Sachsen-Anhalt, godkendes.

Artikel 2

Tyskland sætter de nødvendige love og administrative bestemmelser i kraft for at gennemføre den i artikel 1 nævnte plan.

Artikel 3

Denne beslutning er rettet til Forbundsrepublikken Tyskland.

Udfærdiget i Bruxelles, den 31. marts 2000.

På Kommissionens vegne

David Byrne

Medlem af Kommissionen

(1) EFT L 47 af 21.2.1980, s. 11.
Kommissionens beslutning

af 14. marts 2000

om opstilling af listen over de områder i Spanien, der er støtteberettiget under strukturfondsmål 2 i perioden 2000 til 2006

(meddelt under nummer K(2000) 571)

(2000/264/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1260/1999 af 21. juni 1999 om vedtagelse af generelle bestemmelser for strukturfondene(1), særlig artikel 4, stk. 4, første afsnit,

efter høring af Komitéen for Udvikling og Omstilling i Regionerne, Komitéen for Landbrugsstrukturerne og Udviklingen af Landdistrikterne og Komitéen for Fiskeri- og Akvakultur, og

ud fra følgende betragtninger:

(1) Ifølge artikel 1, stk. 1, nr. 2, i forordning (EF) nr. 1260/1999, tager strukturfondsmål 2 sigte på at yde støtte til økonomisk og social omstilling i områder med strukturproblemer.

(2) Det fastsættes i artikel 4, stk. 2, første afsnit, i forordning (EF) nr. 1260/1999, at Kommissionen og medlemsstaterne sørger for, at interventionen reelt koncentreres om de hårdest ramte områder i Fællesskabet og på det mest hensigtsmæssige geografiske niveau.

(3) I Kommissionens beslutning 1999/503/EF(2) er der i overensstemmelse med artikel 4, stk. 2, i forordning (EF) nr. 1260/1999 fastsat et befolkningsloft for de enkelte medlemsstater under mål 2 for perioden 2000 til 2006. For Spanien er det pågældende loft fastsat til 8809000 indbyggere.

(4) Ifølge artikel 4, stk. 4, i forordning (EF) nr. 1260/1999 opstiller Kommissionen efter forslag fra medlemsstaterne, i snævert samråd med den berørte medlemsstat og under hensyntagen til de nationale prioriteringer, listen over mål 2-områder, uden at dette berører overgangsstøtten i artikel 6, stk. 2, i nævnte forordning.

(5) I artikel 4, stk. 11, i forordning (EF) nr. 1260/1999 fastsættes, at listen over områder, der er støtteberettigede under mål 2, gælder i syv år regnet fra den 1. januar 2000. Hvis der imidlertid opstår alvorlig krise i en region, kan Kommissionen på forslag af en medlemsstat i løbet af 2003 ændre denne liste efter bestemmelserne i artikel 4, stk. 1 til 10, uden at forhøje den befolkningsandel, der er dækket inden for hver af de i nævnte forordnings artikel 13, stk. 2, omhandlede regioner -

VEDTAGET FØLGENDE BESLUTNING:

Artikel 1

Listen over de områder i Spanien, der er berettiget til støtte i henhold til strukturfondenes mål 2 i perioden 2000 til 2006, er anført i bilaget.

Denne liste kan ændres i løbet af 2003.

Artikel 2

Denne beslutning er rettet til Kongeriget Spanien.

Udfærdiget i Bruxelles, den 14. marts 2000.

På Kommissionens vegne

Michel Barnier

Medlem af Kommissionen

(1) EFT L 161 af 26.6.1999, s. 1.

(2) EFT L 194 af 27.7.1999, s. 58.

BILAG

LISTE OVER DE OMRÅDER I SPANIEN, DER ER STØTTEBERETTIGET UNDER STRUKTURFONDSMÅL 2

Perioden 2000 til 2006

>TABELPOSITION>
Kommissionens beslutning

af 24. marts 2000

om godkendelse af programmet for nye olivenlunde i Frankrig

(meddelt under nummer K(2000) 807)

(Kun den franske udgave er autentisk)

(2000/272/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1638/98 af 20. juli 1998 om ændring af forordning nr. 136/66/EØF om oprettelse af en fælles markedsordning for fedtstoffer(1), særlig artikel 4,

under henvisning til Kommissionens forordning (EF) nr. 2366/98 af 30. oktober 1998 om gennemførelsesbestemmelser for ordningen for produktionsstøtte for olivenolie i produktionsårene 1998/1999 til 2000/2001(2), ændret ved forordning (EF) nr. 1273/1999(3), særlig artikel 4, stk. 1, og

ud fra følgende betragtninger:

(1) Ifølge artikel 4 i forordning (EF) nr. 1638/98 kan supplerende oliventræer og de dertil svarende arealer, der tilplantes efter den 1. maj 1998, eller som ikke er omfattet af en dyrkningserklæring pr. en endnu ikke fastlagt dato, ikke komme ind under støtteordningen for olivenproducenter under den fælles markedsordning for fedtstoffer, der gælder fra den 1. november 2001. Dog kan ifølge samme artikel supplerende oliventræer som led i omstilling af gamle olivenlunde og nye olivenlunde på arealer, der er omfattet af et program, Kommissionen har godkendt, tages i betragtning inden for visse endnu ikke fastlagte grænser.

(2) For Frankrigs vedkommende er det i artikel 4 i forordning (EF) nr. 1638/98 fastsat, at Kommissionen skal godkende programmer for arealer på 3500 ha.

(3) Det nationale franske program for nye olivenlunde, som de franske myndigheder den 29. juni 1999 fremsendte til godkendelse i Kommissionen, indeholder de oplysninger, der omhandles i artikel 4, stk. 3, i forordning (EF) nr. 2366/98. Dette program omfatter hele det areal, der er fastsat i artikel 4 i forordning (EF) nr. 1638/98.

(4) De i denne beslutning fastsatte foranstaltninger er i overensstemmelse med udtalelse fra Forvaltningskomitéen for Fedtstoffer -

VEDTAGET FØLGENDE BESLUTNING:

Artikel 1

Det nationale franske program for nye olivenlunde på 3500 ha, jf. artikel 4 i forordning (EF) nr. 1638/98, godkendes.

Artikel 2

Denne beslutning er rettet til Den Franske Republik.

Udfærdiget i Bruxelles, den 24. marts 2000.

På Kommissionens vegne

Franz Fischler

Medlem af Kommissionen

(1) EFT L 210 af 28.7.1998, s. 32.

(2) EFT L 293 af 31.10.1998, s. 50.

(3) EFT L 151 af 18.6.1999, s. 12.
Rådets afgørelse

af 17. april 2000

om udnævnelse af et medlem af Det Rådgivende Udvalg for Euratoms Forsyningsagentur

(2000/C 129/01)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Atomenergifællesskab, særlig artikel 54, stk. 2 og 3,

under henvisning til artikel X i vedtægterne for Euratoms Forsyningsagentur(1), senest ændret ved afgørelse 95/1/EF, Euratom, EKSF af 1. januar 1995(2),

under henvisning til Rådets afgørelse af 14. juni 1999 om udnævnelse af medlemmerne af Det Rådgivende Udvalg for Euratoms Forsyningsagentur(3),

under henvisning til udtalelse fra Kommissionen, og

ud fra følgende betragtninger:

En plads som medlem af nævnte udvalg er blevet ledig ved R.W.P. STEURs fratræden, der blev meddelt Rådet den 14. februar 2000;

denne ledige plads skal derfor besættes;

den nederlandske regering indstillede en kandidat den 14. februar 2000 -

TRUFFET FØLGENDE AFGØRELSE:

Eneste artikel

M.M.G. HOEDEMAKERS udnævnes til medlem af Det Rådgivende Udvalg for Euratoms Forsyningsagentur for den resterende del af dette udvalgs mandatperiode, dvs. indtil den 28. marts 2001.

Udfærdiget i Luxembourg, den 17. april 2000.

På Rådets vegne

L. Capoulas Santos

Formand

(1) EFT 27 af 6.12.1958, s. 534/58.

(2) EFT L 1 af 1.1.1995, s. 1.

(3) EFT C 186 af 2.7.1999, s. 1.